Padomes Direktīva 93/59/EEK (1993. gada 28. jūnijs), ar ko groza Direktīvu 70/220/EEK par dalībvalstu tiesību aktu tuvināšanu attiecībā uz pasākumiem, kas jāveic, lai novērstu gaisa piesārņošanu, ko rada emisija no mehāniskajiem transportlīdzekļiem



Oficiālais Vēstnesis L 186 , 28/07/1993 Lpp. 0021 - 0027

Speciālizdevums somu valodā: Nodaļa 13 Sējums 24 Lpp. 0143

Speciālizdevums zviedru valodā: Nodaļa 13 Sējums 24 Lpp. 0143

CS.ES Nodaļa 13 Sējums 012 Lpp. 136 - 142

ET.ES Nodaļa 13 Sējums 012 Lpp. 136 - 142

HU.ES Nodaļa 13 Sējums 012 Lpp. 136 - 142

LT.ES Nodaļa 13 Sējums 012 Lpp. 136 - 142

LV.ES Nodaļa 13 Sējums 012 Lpp. 136 - 142

MT.ES Nodaļa 13 Sējums 012 Lpp. 136 - 142

PL.ES Nodaļa 13 Sējums 012 Lpp. 136 - 142

SK.ES Nodaļa 13 Sējums 012 Lpp. 136 - 142

SL.ES Nodaļa 13 Sējums 012 Lpp. 136 - 142



Padomes Direktīva 93/59/EEK (1993. gada 28. jūnijs), ar ko groza Direktīvu 70/220/EEK par dalībvalstu tiesību aktu tuvināšanu attiecībā uz pasākumiem, kas jāveic, lai novērstu gaisa piesārņošanu, ko rada emisija no mehāniskajiem transportlīdzekļiem EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100.a pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā ir svarīgi pieņemt pasākumus iekšējā tirgus kontekstā; tā kā iekšējais tirgus ir teritorija bez iekšējām robežām, kurā ir nodrošināta preču, personu, pakalpojumu un kapitāla brīva aprite; tā kā pirmā Eiropas Kopienu darbības programma par vides aizsardzību, kas apstiprināta 1973. gada 22. novembrī [4], aicināja ņemt vērā jaunākos zinātnes sasniegumus, apkarojot mehānisko transportlīdzekļu izplūdes gāžu radīto atmosfēras piesārņojumu, un attiecīgi grozīt iepriekš pieņemtās direktīvas; tā kā trešā rīcības programma, kas apstiprināta 1983. gada 7. februārī [5], paredz papildu centienus, lai būtiski samazinātu mehānisko transportlīdzekļu radītā piesārņojuma līmeni; tā kā Direktīva 70/220/EEK [6] ir viena no atsevišķajām direktīvām attiecībā uz EEK tipa apstiprināšanas procedūru, kas izveidota ar Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [7]; tā kā Direktīva 70/220/EEK paredz robežvērtības oglekļa oksīda un nesadedzināta ogļūdeņraža izplūdēm no šādu transportlīdzekļu motoriem; tā kā pirmoreiz šīs robežvērtības samazināja ar Direktīvu 74/290/EEK [8] un saskaņā ar Direktīvu 77/102/EEK [9] papildināja ar robežvērtībām pieļaujamām slāpekļa oksīda emisijām; tā kā robežvērtības šiem trim piesārņojuma veidiem tika sekojoši samazinātas ar Direktīvu 78/665/EEK [10], 83/351/EEK [11] un 88/76/EEK [12], ar Direktīvu 88/436/EEK [13] ieviesa robežvērtības daļiņas saturošām emisijām no dīzeļa motoriem un ar Direktīvu 89/458/EEK [14] ieviesa stingrākus Eiropas standartus piesārņojošo gāzveida vielu emisijām no automašīnām ar motora tilpumu zem 1400 cm3; tā kā šie standarti ir attiecināti uz visām automašīnām, neatkarīgi no to motora tilpuma, pamatojoties uz uzlabotu Eiropas testēšanas procedūru, iekļaujot ārpuspilsētas braukšanas ciklu un prasības attiecībā uz iztvaikošanas emisijām un uz ar emisijām saistītu automašīnu sastāvdaļu ilglietojumu, kā arī stingrākus daļiņas saturošu emisiju standartus ar dīzeļmotoriem aprīkotām automašīnām, ko ieviesa ar Direktīvu 91/441/EEK; tā kā stingrie Eiropas standarti attiecas tikai uz pasažieru automašīnām, kas paredzētas ne vairāk kā sešu personu pārvadāšanai un kuru maksimālais svars nav lielāks par 2500 kg; tā kā pārejas noteikumi attiecībā uz citām transportlīdzekļu kategorijām, kas ietvertas Direktīvā 70/220/EEK, jo īpaši uz vieglajiem kravas automobiļiem, paredz ne tik stingrus pasākumus; tā kā stingrāku standartu ietekme uz vidi būtiski palielinātos un paātrinātos, ja dalībvalstis piešķirtu nodokļu atvieglojumus attiecībā uz jaunu transportlīdzekļu iepirkšanu, kas jau iepriekš atbilst šajā direktīvā noteiktajiem standartiem; tā kā pastāv vispārēja vienprātība, ka transporta attīstība Kopienā palielinās vides piesārņošanu; tā kā faktiskā satiksmes blīvuma attīstība ir pārsniegusi oficiālās prognozes; tā kā tāpēc attiecībā uz visiem mehāniskajiem transportlīdzekļiem ir jānosaka ļoti stingri izplūdes gāzu emisiju standarti; tā kā īpaši pētījumi un attīstības centieni, lai samazinātu gaisa piesārņojumu no mehāniskajiem transportlīdzekļiem, var būt izšķirošs faktors Eiropas autotransporta nozares konkurētspējas uzlabošanā; tā kā Komisijai ir uzdevums regulāri izvērtēt jaunākos zinātniskos sasniegumus, kas ļauj pazemināt atļautās robežvērtības gaisa piesārņojumam no mehāniskiem transportlīdzekļiem un veikt attiecīgos samazināšanas pasākumus, kas piedāvājami pēc apspriedes ar Mehānisko transportlīdzekļu emisiju grupu; tā kā nākamajā robežvērtību samazināšanas stadijā vieglajiem kravas automobiļiem, un saskaņā ar atbilstošu tehnisko izvērtējumu, II un III kategorijas transportlīdzekļus varētu apvienot, un būtu jāsvītro īpašās robežvērtības, kas attiecas uz ražošanas atbilstības kontroli; tā kā ņemot vērā Komisijas veikto darbu šajā jomā, ir redzams, ka Kopienas ražošanas nozarei ir pieejamas vai tiek uzlabotas tehnoloģijas, kas ļauj šajā direktīvā ietvertajiem transportlīdzekļiem atbilst standartiem, kas ir tikpat stingri kā tie, kas attiecas uz pasažieru automašīnām, ņemot vērā īpašos šādu transportlīdzekļu apstākļus; tā kā piedāvātie standarti būtu jāievieš cik vien iespējams drīz, lai nodrošinātu Kopienas pret ceļu satiksmes radīto gaisa piesārņojumu pieņemto pasākumu konsekvenci, IR PIEŅĒMUSI ŠO DIREKTĪVU. 1. pants Direktīvas 70/220/EEK I, III, IV, V un IX pielikumu groza saskaņā ar šīs direktīvas pielikumu. 2. pants 1. No 1993. gada 1. oktobra dalībvalstis, pamatojoties uz to emisiju radīto gaisa piesārņojumu, nedrīkst: - atteikties piešķirt EEK tipa apstiprinājumu, izdot Direktīvas 70/156/EEK 10. panta 1. punkta pēdējā ievilkumā minēto dokumentu vai piešķirt valsts tipa apstiprinājumu kādam mehānisko transportlīdzekļu tipam, vai - aizliegt sākt mehānisko transportlīdzekļu ekspluatāciju, ja šāda veida mehāniskā transportlīdzekļa vai šādu transportlīdzekļu radītā emisija atbilst Direktīvas 70/220/EEK, kurā grozījumi izdarīti ar šo direktīvu, noteikumiem. 2. No 1993. gada 1. oktobra dalībvalstis: - vairs nedrīkst piešķirt EK tipa apstiprinājumu vai izdot Direktīvas 70/156/EEK 10. panta 1. punkta pēdējā ievilkumā minēto dokumentu attiecībā uz mehāniskā transportlīdzekļa tipu, un - tām jāatsaka valsts tipa apstiprinājums attiecībā uz mehāniskā transportlīdzekļa tipu, kura radītā emisija neatbilst ar šo direktīvu grozītās Direktīvas 70/220/EEK pielikumā minētajām prasībām. 3. No 1994. gada 1. oktobra dalībvalstis aizliedz sākt tādu transportlīdzekļu ekspluatāciju, kuru radītā emisija neatbilst Direktīvas 70/220/EEK, kurā grozījumi izdarīti ar šo direktīvu, pielikumā minētajām prasībām. 3. pants Dalībvalstis var paredzēt nodokļu atvieglojumus tikai attiecībā uz mehāniskajiem transportlīdzekļiem, kas atbilst šai direktīvai. Šādiem atvieglojumiem jāatbilst Līguma noteikumiem un papildus jāatbilst šādiem nosacījumiem: - tiem jāattiecas tikai un jauniem transportlīdzekļiem, kas piedāvāti pārdošanai dalībvalsts tirgū un kas jau iepriekš atbilst šīs direktīvas prasībām, - tos pārtrauc 2. panta 3. punktā minētajās dienās, kad jaunu transportlīdzekļu emisijas vērtības spēkā stājas obligāti, - tie attiecībā uz katru transportlīdzekļu veidu ir tādā vērtībā, kas ir būtiski zemāka par faktiskajām tā aprīkojuma izmaksām, kurš uzstādīts, lai atbilstu noteiktajām vērtībām, un tā uzstādīšanas izmaksām uz transportlīdzekļa. Komisiju pietiekami laicīgi informē par plāniem ieviest vai grozīt pirmajā punktā minētos nodokļu atvieglojumus, lai tā varētu sniegt piezīmes. 4. pants Padome, rīkojoties saskaņā ar Līgumā paredzētajiem noteikumiem, līdz 1994. gada 31. decembrim pieņem lēmumu attiecībā uz priekšlikumu, ko par tālāku robežvērtību samazināšanu Komisija iesniegs līdz 1993. gada 31. decembrim. Samazinātās robežvērtības līdz 1996. gada 1. janvārim nepiemēro attiecībā uz jauniem I kategorijas transportlīdzekļu tipa apstiprinājumiem un līdz 1997. gada 1. janvārim attiecībā uz II un III kategorijas transportlīdzekļiem, kā noteikts tabulā ar šo direktīvu grozītās Direktīvas 70/220/EEK I pielikuma 5.3.1.4. punktā; tie var būt par pamatu nodokļu atvieglojumiem no jaunās direktīvas pieņemšanas dienas. Palielinātās robežvērtības attiecībā uz ražošanas kontroli (kā noteikts I pielikuma 7.1.1. punkta tabulā) pārstāj piemērot no otrajā daļā noteikto samazināto robežvērtību piemērošanas dienas. 5. pants 1. Dalībvalstīs stājas spēkā normatīvie un administratīvie akti, kas vajadzīgi, lai ne vēlāk kā līdz 1993. gada 30. septembrim izpildītu šīs direktīvas prasības. Par to tās tūlīt informē Komisiju. Kad dalībvalstis pieņem šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarīt šādas atsauces. 2. Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, kuru reglamentē šī direktīva. 6. pants Šī direktīva ir adresēta dalībvalstīm. Luksemburgā, 1993. gada 28. jūnijā Padomes vārdā — priekšsēdētājs S. Auken [1] OV C 100, 22.4.1992., 7. lpp. [2] OV C 305, 23.11.1992., 120. lpp. unOV C 176, 28.6.1993. [3] OV C 313, 30.11.1992., 11. lpp. [4] OV C 112, 20.12.1973., 1. lpp. [5] OV C 46, 17.2.1983., 1. lpp. [6] OV L 76, 6.4.1970., 1. lpp. Direktīva, kurā jaunākie grozījumi izdarīti ar Direktīvu 91/441/EEK (OV L 242, 30.8.1991., 1. lpp.). [7] OV L 42, 23.2.1970., 1. lpp. Direktīva, kurā jaunākie grozījumi izdarīti ar Direktīvu 92/53/EEK (OV L 225, 10.8.1992., 1. lpp.). [8] OV L 159, 15.6.1974., 61. lpp. [9] OV L 32, 3.2.1977., 32. lpp. [10] OV L 223, 14.8.1978., 48. lpp. [11] OV L 197, 20.7.1983., 1. lpp. [12] OV L 36, 9.2.1988., 1. lpp. [13] OV L 214, 6.8.1988., 1. lpp. [14] OV L 226, 3.8.1989., 1. lpp. -------------------------------------------------- PIELIKUMS DIREKTĪVAS 70/220/EEK PIELIKUMU GROZĪJUMI I PIELIKUMS 1.Pielikuma 5.2.1. punktu aizstāj ar šādu punktu: "5.2.1. Uz transportlīdzekļiem ar dzirksteļaizdedzes motoru attiecas šādi testi: I tips : (izplūdes caurules vidējās emisijas imitēšana pēc aukstās palaišanas) II tips : (oglekļa oksīda emisija tukšgaitā) III tips : (kartera gāzu emisija) IV tips : (iztvaikošanas emisija) V tips : (pretpiesārņojuma ierīču izturīgums)." 2.Pielikuma 5.2.2. punktu svītro. 3.Pielikuma 5.2.3. punkts ir šāds: "5.2.3. Uz transportlīdzekļiem ar kompresijaizdedzes motoru attiecas šādi testi: - I tips: (izplūdes caurules vidējās emisijas imitēšana pēc aukstās palaišanas) - V tips: (pretpiesārņojuma ierīču izturīgums)." 4.Pielikuma 5.2.4. punktu svītro. 5.Pielikuma 1.5.2. attēlu aizstāj ar šādu attēlu: "1.5.2. attēls Dažādi tipa apstiprināšanas un attiecināšanas veidi Tipa apstiprinājuma tests | M un N kategoriju transportlīdzekļi ar dzirksteļaizdedzes motoru | M1 un N1 kategoriju transportlīdzekļi ar kompresijaizdedzes motoru | I tips | Jā (masa ≤ 3,5 t) | Jā (masa ≤ 3,5 t) | II tips | Jā (masa > 3,5 t) | — | III tips | Jā | — | IV tips | Jā (masa ≤ 3,5 t) | — | V tips | Jā (masa ≤ 3,5 t) | Jā (masa ≤ 3,5 t) | Nosacījumi attiecināšanai | 6. iedaļa | —6. iedaļa—M2 un N2ar atskaites masu, kas nav lielāka par 2840 kg" | 6.Pielikuma 5.3.1.2.1. punkts ir šāds: "5.3.1.2.1. Tests, kas kopumā ilgst…" (punkta atlikušo daļu nemaina). 7.Pielikuma 5.3.1.2.4. punktu svītro. 8.Pielikuma 5.3.1.4. punktā:— Otrais teikums ir šāds: "Rezultātus reizina ar…" (atlikušo daļu nemaina); — Tabulu aizstāj ar šādu tabulu: "Transportlīdzekļa kategorija | Atskaites masa | Robežvērtības | | | RW (kg) | Oglekļa oksīda masa | Ogļūdeņražu un slāpekļa oksīdu apvienotā masa | [1]Makrodaļiņu masa | L1 (g/km) | L2 (g/km) | L3 (g/km) | M [2] | visi | 2,72 | 0,97 | 0,14 | N1 [3] | I kategorija | RW ≤ 1250 | 2,72 | 0,97 | 0,14 | II kategorija | 1250 < RW ≤ 1700 | 5,17 | 1,4 | 0,19 | III kategorija | 1700 < RW | 6,9 | 1,7 | 0,25 | 9.Pielikuma 5.3.2.1. punkts ir šāds: "5.3.2.1. Šo testu veic transportlīdzekļiem, kas aprīkoti ar dzirksteļaizdedzes motoru un uz ko neattiecas 5.3.1. punktā minētais tests." 10.Pielikuma 5.3.2.2. punkts ir šāds: "5.3.2.2. Pēc testa saskaņā ar IV pielikumu, oglekļa oksīda saturs izplūdes gāzu tilpuma %, ko rada motors tukšgaitā, nedrīkst pārsniegt 3,5 % ražotāja noteiktos iestatījumos un 4,5 % minētajā pielikumā noteikto pielāgojumu ietvaros." 11.Pielikuma 5.3.4.1. punkts ir šāds: "5.3.4.1. Šo testu veic visiem 1. iedaļā minētajiem transportlīdzekļiem, izņemot transportlīdzekļus ar kompresijaizdedzes motoru." 12.Pielikuma 5.3.5.1. punkta pirmais teikums ir šāds: "5.3.5.1. Šo testu veic visiem 1. iedaļā minētajiem transportlīdzekļiem, uz kuriem attiecas 5.3.1. punktā noteiktais tests" (atlikušo daļu nemaina). 13.Pielikuma 6.1.1. punkts ir šāds: "6.1.1. Transportlīdzekļu tipi ar dažādām atskaites masām. 6.1.1.1. Transportlīdzekļa tipam piešķirto apstiprinājumu var attiecināt tikai uz tiem transportlīdzekļu tipiem, attiecībā uz kura atskaites masu ir jāizmanto nākamā augstākā ekvivalentā inerce vai jebkura zemāka ekvivalentā inerce. 6.1.1.2. N1 kategorijas un 5.3.1.4. iedaļas 2. piezīmē minētās M kategorijas transportlīdzekļu gadījumā, ja attiecībā uz atskaites masu transportlīdzekļa tipam, kuram pieprasa apstiprinājuma attiecināšanu, ir nepieciešama spararata izmantošanu ar ekvivalento inerci, kas ir zemāka nekā tam, ko izmanto jau apstiprinātajam tipam, apstiprinājuma attiecinājumu piešķir, ja jau apstiprinātā transportlīdzekļa radīto piesārņojošo vielu masas ietilpst robežās, kas noteiktas attiecībā uz transportlīdzekli, par kuru pieprasa apstiprinājuma attiecinājumu." 14.Pielikuma 7.1.1. punktā tabulu aizstāj ar šādu tabulu: "Transportlīdzekļa kategorija | Atskaites masa | Robežvērtības | RW (kg) | Oglekļa oksīda masa | Ogļūdeņražu un slāpekļa oksīdu apvienotā masa | [4]Makrodaļiņu masa | L1 (g/km) | L2 (g/km) | L3 (g/km) | M [5] | visi | 3,16 | 1,13 | 0,18 | N1 [6] | RW ≤ 1250 | 3,16 | 1,13 | 0,18 | 1250 < RW ≤ 1700 | 6,0 | 1,6 | 0,22 | 1700 < RW | 8,0 | 2,0 | 0,29 | 15.Pielikuma 8. punkts:— Pielikuma 8.1. iedaļu svītro, — Pielikuma 8.2. iedaļas otrais ievilkums ir šāds: "– noteikumi, kas paredzēti M1 (2) kategorijas transportlīdzekļiem, kas aprīkoti ar dzirksteļaizdedzes motoriem, kuru tilpums pārsniedz 2 litrus, I pielikumā Direktīvā 70/220/EEK, kurā grozījumi izdarīti ar Direktīvu 88/76/EEK"; — Pielikuma 8.3. iedaļa ir šāda: "M1 (2) kategorijas transportlīdzekļiem līdz 1994. gada 1. jūlijam tipa apstiprināšanai un līdz 1994. gada 31. decembrim ekspluatācijas uzsākšanai, un N1 (3) kategorijas transportlīdzekļiem līdz 1994. gada 1. oktobrim tipa apstiprināšanai un līdz 1995. gada 1. oktobrim ekspluatācijas uzsākšanai, attiecībā uz apvienoto ogļūdeņražu un slāpekļa oksīdu masu un makrodaļiņu masu transportlīdzekļiem, kas aprīkoti ar tiešās iesmidzināšanas tipa kompresijaizdedzes motoriem, robežvērtības iegūst, reizinot L2 un L3 vērtības 5.3.1.4. punkta (tipa apstiprināšana) un 7.1.1.1. punkta (atbilstības tests) tabulā ar koeficientu 1,4. (2) Skatīt 5.3.1.4. iedaļas 2. piezīmi. (3) Skatīt 5.3.1.4. iedaļas 3. piezīmi." III PIELIKUMS 16.Pielikuma 2.3.1. punktā:— Otro daļu aizstāj ar šīm trim daļām: "M (2) kategorijas transportlīdzekļiem ar maksimālo motora jaudu, kas nepārsniedz 30 kW, un maksimālo ātrumu, kas nepārsniedz 130 km/h, līdz 1994. gada 1. jūlijam maksimālo ārpuspilsētas ciklu ātrumu (otrā daļa) ierobežo līdz 90 km/h. N1 (3) kategorijas transportlīdzekļiem ar jaudas un svara attiecību, kas nepārsniedz 30 kw/t (4), un maksimālo ātrumu, kas nepārsniedz 130 km/h, I kategorijas transportlīdzekļiem līdz 1996. gada 1. janvārim un II un III kategorijas transportlīdzekļiem līdz 1997. gada 1. janvārim maksimālo ārpuspilsētas ciklu ātrumu (otrā daļa) ierobežo līdz 90 km/h. Pēc šiem datumiem transportlīdzekļus, kas nesasniedz paātrinājuma un maksimālā ātruma vērtības, kas nepieciešami ekspluatācijas ciklā, jāekspluatē ar pilnīgi nospiestu akseleratoru, līdz tie sasniedz nepieciešamos ekspluatācijas rādītājus. Atkāpes no ekspluatācijas cikla jāreģistrē testa ziņojumā. (2) Skatīt I pielikuma 5.3.1.4. iedaļas 2. piezīmi. (3) Skatīt I pielikuma 5.3.1.4. iedaļas 3. piezīmi. (4) Tehniski pieļaujamā pilnā masa, ko noteicis ražotājs." 17.Pielikuma 7.1. punkts ir šāds: "7.1. Paraugu ņemšana Paraugu ņemšanu sāk pirmā elementārā pilsētas cikla sākumā, kā noteikts 6.2.2. punktā, un pabeidz ārpuspilsētas cikla pēdējā tukšgaitas perioda beigās (otrā daļa)." IV PIELIKUMS 18.Pielikuma 2.2. punkts ir šāds: "2.2. Testa laikā apkārtējās vides temperatūrai ir jābūt starp 293 un 303 K (20 un 30 oC). Motoru uzsilda, līdz visas dzesēšanas un eļļošanas līdzekļu temperatūras un eļļošanas līdzekļu spiediens līdzsvarojas." 19.Pielikuma 2.5.2.1. punkts ir šāds: "2.5.2.1. Vispirms veic mērījumus pie iestatījumiem, kas ir saskaņā ar ražotāja paredzētajiem nosacījumiem." V PIELIKUMS 20.Pielikuma 2.1. punkts ir šāds: "2.1. III tipa pārbaudi veic transportlīdzeklim ar dzirksteļaizdedzes motoru, kam attiecīgā gadījumā veikti I vai III tipa testi." IX PIELIKUMS 21.II DAĻASvītro 1.5. punktu. [1] "Kompresijaizdedzes motoriem. [2] "Izņemot: - "transportlīdzekļus, kas paredzēti vairāk nekā sešu personu pārvadāšanai, ieskaitot vadītāju, - "transportlīdzekļus, kuru maksimālā masa pārsniedz "2500" kg. [3] "Un tie M kategorijas transportlīdzekļi, kas minēti 2. piezīmē." [4] "Kompresijaizdedzes motoriem. [5] "Skatīt 5.3.1.4. iedaļas 2. piezīmi. [6] "Skatīt 5.3.1.4. iedaļas 3. piezīmi." --------------------------------------------------